CELEX: 62013CN0512
Language: et
Date: 2013-09-25 00:00:00
Title: Kohtuasi C-512/13: Eelotsusetaotlus, mille on esitanud Hoge Raad der Nederlanden (Madalmaad) 25. septembril 2013 — X versus Staatssecretaris van Financiën

14.12.2013   
            
            
               ET
            
            
               Euroopa Liidu Teataja
            
            
               C 367/23
            
         Eelotsusetaotlus, mille on esitanud Hoge Raad der Nederlanden (Madalmaad) 25. septembril 2013 — X versus Staatssecretaris van Financiën
   (Kohtuasi C-512/13)
   2013/C 367/40
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: X
   
      Vastustaja kassatsioonimenetluses: Staatssecretaris van Financiën
   
      Eelotsuse küsimused
   
   
               1.
            
            
               Kas tegemist on kaudse vahetegemisega kodakondsuse alusel või töötajate vaba liikumise takistamisega, mis peab olema õigustatud, kui liikmesriigi seadusesätted annavad riiki tulnud töötajatele võimaluse saada maksuvabalt hüvitist piiriüleste kulude eest ja töötaja, kes enne tegevuse alustamist selles liikmesriigis elas välismaal, rohkem kui 150 kilomeetri kaugusel liikmesriigi piirist, võib ilma kulusid tõendamata saada kogusummana kindlaksmääratud hüvitist isegi siis, kui hüvitise summa on suurem kui tegelikud piiriülesed kulud; samas töötaja, kes elas nimetatud ajal selle liikmesriigi piirile lähemal, saab maksuvaba hüvitist ainult tõendatavate ja tegelike piiriüleste kulude eest?
            
         
               2.
            
            
               Kas 1. küsimusele jaatava vastuse andmise korral on asjaomased Madalmaade sätted 1965. aasta rakendusmääruses palgalt kinnipeetava maksu kohta põhjendatud ülekaaluka üldise huviga?
            
         
               3.
            
            
               Kas 2. küsimusele jaatava vastuse andmise korral läheb nimetatud sätetega kehtestatud 150 kilomeetri kriteerium sellisel juhul kaugemale, kui sellega taotletava eesmärgi saavutamiseks on vajalik?